แนวโน้มดัชนีเช้าแกว่งแคบ
นักวิเคราะห์ฯคาดตลาดหุ้นไทยเช้านี้แกว่งแคบ-มีลุ้นบวกเล็กน้อย ให้แนวรับ 1,080 แนวต้าน 1,090 จุด
1 ก.พ. 2555

นักวิเคราะห์ฯคาดตลาดหุ้นไทยเช้านี้แกว่งแคบ-มีลุ้นบวกเล็กน้อย ให้แนวรับ 1,080 แนวต้าน 1,090 จุด          นายมงคล พ่วงเภตรา ผู้อำนวยการฝ่ายวิเคราะห์ บล.คันทรี กรุ๊ป กล่าวว่า ตลาดหุ้นไทยเช้านี้คาดว่าจะแกว่งตัวในกรอบแคบ แต่ยังน่าจะมีโอกาสอยู่ในแดนบวกได้เล็กน้อย ขณะที่ตลาดหุ้นอื่นในภูมิภาคเอเชียเช้านี้ส่วนใหญ่อ่อนตัวลงเล็กน้อย โดยนักลงทุนยังให้ความสนใจเรื่องการปรับโครงสร้างหนี้ของกรีซที่ยังไม่สามารถสรุปได้ และตัวเลขเศรษฐกิจสหรัฐฯก็ออกมาไม่ค่อยดีนัก           อย่างไรก็ดี ตลาดบ้านเราก็น่าจะมีการเก็งหุ้นในกลุ่มแบงก์ได้ เนื่องจากยังมีประเด็นในเรื่องการเก็บค่าธรรมเนียมฯ ซึ่งคนให้ความสนใจค่อนข้างมาก แต่อีกทางหนึ่งตลาดฯก็อาจได้รับแรงดันจากหุ้นในกลุ่มแบงก์ได้เช่นกัน พร้อมให้แนวรับไว้ที่ 1,080 จุด แนวต้าน 1,090 จุด